﻿ TEOLOGiA MORALa iNTRE VECHi si NOU PS Aurel PERCa episcop auxiliar de iasi 1 De la morala cazuistica la morala Conciliului al ii-lea din Vatican incepand cu jumatatea secolului al XX-lea, situatia reflectiei teologico-morale este caracterizata de abandonarea progresiva a unui mod de intelegere si traire a imperativului moral, care a fost dominant in Biserica pentru mai mult de trei secole Ne referim la morala cazu- istica, pe care o vom prezenta pe scurt in geneza si evolutia sa, inainte de a-i constata disparitia treptata din orizontul teologic Descrierea acestui tip de teologie morala ne va ajuta sa avem o viziune mai completa a dezvoltarii istorice a moralei crestine si, mai ales, sa intelegem in ce consta aceasta trecere a teologiei morale de la "vechi" la "nou" in istoria teologiei morale, perioada post-tridentina ocupa un loc important inceputul moralei ca disciplina independenta coincide cu aparitia moralei cazuistice in zorii secolului al XVii-lea, mai precis in anul 1600, aparitia lucrarii institutiones morales a spaniolului Juan Azor insemneaza nasterea unui gen literar nou in teologia morala Desprinsa de acum inainte de filozofia vie, de dogma si chiar de o teologie morala specu- lativa, straina spiritualitatii si misticii, aceasta Theologia moralis practica va fi numita in mod pompos Theologia moralis1 incepand cu aceasta data si suplinind uneori Codul de drept canonic, teologia morala ramane fidela planului si metodei definite de Ratio studiorum din cadrul Colegiului Roman Pentru prima oara in istoria teologiei morale, morala a dobandit o autonomie proprie; ea nu mai depindea de alte discipline; studierea virtutilor morale, de exemplu, a credintei, nu mai pornea , ca, de pilda, in Petru Lombardul, de la intre- barea ciudata a vechilor scolastici: "isus Cristos a avut credinta ?" Morala cazuistica isi are antecedentele sale istorice in Cartile peni- tentiale si in Summae per confessores Trecerea de la aceasta faza la noul gen al moralei cazuistice, prezenta in institutiones morales, repre- zinta deja o evolutie a acestei discipline fata de secolele precedente, dictata de spiritul Conciliului Tridentin, mai ales pornind de la admi- nistrarea sacramentului penitentei, care cerea declararea exacta a pacatelor dupa numar, specie si imprejurari, ceea ce a dus la aprofundarea 1 Cf L VEREECKE, introduzione alla storia della teologia morale, Roma, 1969, 66 DiALOG TEOLOGiC 11(2003)28 problemelor de teologie morala Dezvoltarea istorica a moralei cazuis- tice, dupa ce s-a consumat separarea de dogmatica, este cuprinsa intre secolele XVii-XX, pana la Conciliul al ii-lea din Vatican (pentru a indica un moment determinant) Exigenta reinnoirii metodei si a continutului s-a facut simtita inaun- trul si in afara Bisericii deja din jurul anilor ’50 Era deja clar ca morala, elaborata de Conciliul Tridentin si dupa aceea, nu mai facea fata la schimbarile empirice si conceptuale ce au intervenit de-a lungul veacu- rilor Pe de alta parte, nu se notau mari semne de schimbare, asa incat, la deschiderea Conciliului al ii-lea din Vatican, reflectia morala a ajuns nepregatita Teologii moralisti convocati la conciliu erau putini, mai mult chemati intr-o perioada ulterioara pentru elaborarea a ceea ce acum este constitutia pastorala Gaudium et spes (voi reveni asupra acestui moment al conciliului) Am voit sa amintesc de aceasta perioada din istoria teologiei morale pentru a avea o viziune mai completa a dezvoltarii istorice a acestei disci- pline si pentru a vedea ca a existat mereu o tendinta de trecere de la "vechi" la "nou" Morala se califica in mod prevalent, ba chiar in exclusivitate, in a aminti "ceea ce nu trebuie facut", si nu "ce trebuie facut"; teologia morala era mai experta in analiza pacatelor si a deosebirii lor dupa gen si specie, mai putin in prezentarea virtutilor si valorilor; mai preocupata de for- marea constiintelor in particular si mai putin a constiintei publice (econo- mie, cultura, politica, etc ); mai atenta sa evalueze actul uman consi- derat in sine si mai putin preocupata de a-l prezenta in contextul vietii personale si comunitare Teologia morala, care se invata in seminarii si universitatile ponti- ficale, era aproape in intregime patrunsa, in toate tratatele sale, de Codul de drept canonic si civil; cu alte cuvinte, se invata mai mult dreptul decat morala, cu rezultatul propunerii unei morale legaliste si cazuis- tice, o morala redusa la un ansamblu de norme si de precepte pozitive, civile si eclezistice Recunoscand meritul si importanta acestui mod de a prezenta proble- mele de teologie morala, impuse de contextul istoric al Bisericii, putem prezenta schematic urmatoarele deficiente2 Ruptura moralei de sinteza teologica: nu este vorba de separare ca disciplina autonoma, ci de ruptura de izvoarele reale autentice de unde trebuie sa izvorasca angajarea crestinului: ruptura de Sfanta Scriptura, ruptura de teologie (cristologie, ecleziologie, teologia sacramentara) Legalismul exagerat: morala cazuistica s-a nascut si s-a dezvoltat intr-un mediu legalist si acest legalism al moralei cazuistice apare in mod special in importanta acordata "obligatiei" (datoriei, ascultarii etc ); in importanta primita din partea legii pozitive, mai ales a celei bise- ricesti; in pozitivismul teologic si pragmatismul moral (metoda pozi- tiva in predarea teologiei) 2 Cf M ViDAL, Manuale di etica teologica, i Morale fondamentale, Assisi 1994, 130-132 TEOLOGiA MORALa iNTRE VECHi si NOU 29 Pozitivismul moral practic a dominat si morala cazuistica: acorda un loc important argumentului de autoritate (o citare biblica, un docu- ment al magisteriului, parerea unanima a teologilor moralisti); si apoi marea preocupare pentru deducerea unor principii care trebuiau accep- tate in mod indiscutabil, dar nu pentru a da o baza valorilor morale Ruptura de filozofie; morala post-tridentina a suferit din cauza lipsei de dialog cu gandirea filozofica din timpul sau in timp ce sfantul Toma a construit edificiul sau moral intr-un dialog continuu cu Aristotel, teologii moralisti nu au tinut cont de curentele ideologice ale epocii lor Legatura excesiva cu practica penitentiala: morala cazuistica, fiind debitoare Sumelor pentru confesori , a avut o relatie directa si imediata cu practica penitentiala De aceea, manualele de morala cazuistica sunt gandite pentru confesori Aceasta legatura excesiva cu practica peniten- taila a dat moralei anumite accente: predilectia pentru determinarea pacatelor (cu consecinta imediata a unei "morale a limitei sau a mini- mului"); insistenta asupra cazului concret, cu reducerea la un tip de "morala a actelor"; prevalenta punctelor practice cu referinta imediata la practica sacramentului spovezii istoria teologiei morale a cunoscut diferite modele in intentia sa de a prezenta angajarea etica a crestinilor, dorind, in acelasi timp, sa ramana fidela mesajului evanghelic si situatiei schimbatoare a fiecarei epoci in ultima parte a secolului al XX-lea a inceput definirea unui alt model de teologie morala, care intentiona sa insumeze originalitatea genuina a evangheliei si adaptarea ei la situatia omului actual in lipsa unei denumiri acceptate in mod unanim, putem da numele de morala reinnoita 2 Reinnoirea Conciliului al ii-lea din Vatican: configurarea unui model nou de teologie morala Primele inceputuri de reinnoire Evenimentul eclezial al Conciliului al ii-lea din Vatican marcheaza sfarsitul moralei cazuistice sau post-tridentine si inceputul unei perioade noi in istoria teologiei morale Acest sfarsit a avut nuantele unei "vic- torii" pentru unii si ale unei "infrangeri" pentru altii Se incheia perioada manualelor denumite institutiones morales si inceputul altei perioade, aceea a moralei reinnoite sau a moralei dupa Conciliul al ii-lea din Vatican3 Trecerea de la morala cazuistica la morala reinnoita nu a fost usoara (asa cum, de altfel, nici acum nu este usor sa armonizam toata invatatura moralei cu spiritul promovat de Conciliul al ii-lea Vatican) Reinnoirea teologiei morale nu a fost o opera asa de usoara, cum au crezut multi teologi si asa cum constatam si noi in mediul nostru Este 3 Cf PH DELHAYE, "L’utilisation des textes du Vatican ii en theologie morale", in Revue Theologique de Louvain 2 (1971) 422 DiALOG TEOLOGiC 11(2003)30 si firesc; a implanta o morala de tip nou pe un teren ocupat pentru atata timp de morala cazuistica este destul de greu Trebuie sa subliniez faptul ca, in ciuda unor centre de studii teologice care sustineau reinnoirea in domeniul teologiei morale, in ajunul si chiar in timpul desfasurarii conciliului continuau sa apara editii de manuale de morala cazuistica (la noi a ajuns, printre altele, manualul lui Van Kohl); si nu este greu sa intuim neincrederea multora fata de reinnoirea acestei discipline Fiind in imposibilitatea de a fi la curent cu aceste tentative de rein- noire, chiar cu documentele conciliului in faza de desfasurare, in Semi- narul nostru s-a continuat predarea teologiei morale dupa sistemul cazuistic, cunoscut fiind manualul lui Noldin in trei volume: De Prin- cipiis, De praeceptis, De Sacramentis, si brosura De castitate Fara a condamna acest sistem de predare a moralei, trebuie sa recunoastem meritul lui, fiindca o mare parte dintre preotii nostri s-a format in spiritul moralei cazuistice De aceea, a existat si exista pentru multi revenirea la expresia "morala cazuistica"; este greu sa se treaca la o forma care cere o capacitate de a lega morala de celelalte discipline teologice Dar odata cu patrunderea spiritului promovat de Conciliul al ii-lea din Vatican, s-au facut simtite si dorintele de rein- noire si in contextul seminarului nostru De altfel, trecerea de la "vechi" la "nou" in domeniul teologiei morale a fost lenta si pentru conciliu Teologia morala in desfasurarea conciliului in intentia conciliului a fost si abordarea teologiei morale, insa nu in faza pe care o cunoastem din documentele finale, ci in faza initiala Conciliul urma sa trateze despre teologia morala intr-o schema intitulata De ordine morali, pregatita de un grup de moralisti romani de tip conservator Forma sa urma metodologia de condamnare: condamnarea erorilor actuale in domeniul moralei Aceasta schema a fost respinsa in ansamblul ei si nu a fost substituita de nici o alta schema care sa reuneasca referintele la reinnoirea teologiei morale Acest fapt explica vicisitudinile la care a fost supusa morala in timpul desfasurarii conciliului Pentru ce motiv? istoria conciliului demonstreaza ca marile texte adoptate sunt dato- rate unor eforturi teologice care le-au precedat Acesta este cazul litur- giei, ecleziologiei, exegezei Or, miscarea in favoarea reinnoirii moralei a fost relativ exclusa; pe de alta parte, la conciliu au participat putini teologi moralisti; majoritatea episcopilor prezenti erau specialisti in exegeza si dogmatica; alegerea expertilor (periti) i-a exclus aproape in totalitate pe teologii moralisti favorabili noilor tendinte A trebuit sa mai treaca mult timp pana cand a venit si randul moralei, si aceasta a coincis cu pregatirea schemei pentru constitutia pastorala Gaudium et spes Consecintele sunt paradoxal fericite, pentru ca in acest document se va cauta gasirea unei noi formulari a TEOLOGiA MORALa iNTRE VECHi si NOU 31 imperativelor credintei in concordanta cu Sfanta Scriptura, dogma, altfel spus, cu viata Bisericii, deschizand perspectivele reinnoirii moralei4 Trecand in revista documentele conciliare, ne intrebam care este aportul Conciliului al ii-lea din Vatican pentru reinnoirea moralei Raspunsul la aceasta intrebare poate fi diferit, in functie de unghiul din care evaluam conciliul De fapt, sunt raspunsuri divergente; amin- tesc doua, pe care le consider de mare autoritate Y Congar, la un congres tinut in 1967, facand un fel de bilant al conciliului, afirma deficienta sau lipsa temei morale in Vatican al ii-lea; dupa acest teolog, Conciliul al ii-lea din Vatican nu se caracterizeaza ca un conciliu de reinnoire a teologiei morale5 O alta autoritate, de aceasta data in domeniul teologiei morale, B Haring, promotor al reinnoirii teologiei morale inca prin anii ’50 cu lucrarea Legea lui Cristos, evalueaza din punct de vedere pozitiv aportul conciliului la reinnoirea moralei; dupa el, conciliul marcheaza inceputul unei noi epoci pentru teologia morala si crede ca fiecare document conciliar contribuie la aceasta noua etapa Spiritul general al conciliului este o atmosfera care accepta, in cele din urma, si chiar cere reinnoirea moralei: de exemplu, constitutia dogmatica Lumen gentium pune perspectiva unei morale mai ecleziale; Dei Verbum plaseaza la baza moralei Sfanta Scriptura; constitutia Sacrosanctum concilium introduce un ton misteric si sacramental pentru comportamentul crestin; constitutia pastorala Gaudium et spes abordeaza teme concrete si hotaratoare pentru viata si comportamentul crestin6 Exista un text conciliar in care, in forma explicita, se vorbeste despre aggiornarea teologiei morale; ne referim la paragraful 16 din decretul pentru formarea viitorilor preoti, Optatam totius: "Sa se acorde o grija deosebita in perfectionarea teologiei morale, astfel ca expunerea sa stiintifica, in mare parte intemeiata pe Sfanta Scriptura, sa puna in lumina vocatia crestinilor in Cristos" (OT 16) Este vorba de un adevarat indemn, de un votum al conciliului, ca sa se puna un accent deosebit pe reinnoirea teologiei morale Aceasta accen- tuare era interpretata plecand de la situatia nefavorabila in care se afla aceasta disciplina Suntem in fata unui mandat explicit al conciliului pentru promovarea reinnoirii moralei Acest indemn este "punctul culminant al tuturor eforturilor facute pana astazi pentru reinnoirea teologiei morale si inseamna, fara indoiala, inceputul unei noi epoci"7 in acest sens, s-au pus in relief trasaturile pe care conciliul le cere pentru morala catolica: caracterul stiintific, specificul crestin (contactul cu Sfanta Scriptura), orientarea pozitiva si de perfectiune (sa puna in evidenta maretia vocatiei crestine), caracterul eclezial ("al crestinilor 4 Cf Acta et Documenta Concilio Oecumenica Vaticano ii apparando Serie ii Prae- paratoria, iii, i, Vatican 1969, 24-53 5 Cf Y CONGAR, Ecclesia 37 (1976); 2 (1947) 6 B HaRiNG, "Moraltheologie unterwegs", in Studia moralia 4 (1966) 8-9 7 B HaRiNG, La legge di Cristo, i, Brescia 1972, 76 DiALOG TEOLOGiC 11(2003)32 in Cristos"), unificata in caritate si deschisa fata de lume (obligatia de a aduce roade de caritate pentru viata lumii) Dupa Conciliul al ii-lea din Vatican Reflectia perioadei post-conciliare a cautat sa realizeze programul de reinnoire, de aggiornare Conciliul a deschis pentru teologia morala trei perspective, care ii confera o identitate proprie in calitate de stiinta teologica: - perspectiva biblico-teologica: este esentiala pentru teologia morala; lipsa sau referinta insuficienta la Cuvantul lui Dumnezeu este la originea crizei moralei traditionale; - dimensiunea istorica: referinta la istorie este un aspect esential al eticii crestine; morala crestina este istorica pentru simplul fapt ca este destinata a fi contemporana cu orice epoca istorica; - dimensiunea ecleziala: morala crestina se califica in a fi ecleziala pentru diferiti factori; comunitatea crestina este locul cunoasterii adeva- rului moral, impotriva oricarei forme individualiste; in plus, dimensi- unea ecleziala a moralei trebuie sa aiba in centru magisteriul ierarhic Bineinteles ca Vatican al ii-lea nu a terminat munca de reinnoire a teologiei morale; abia acum incepe sa se intensifice aceasta munca de reinnoire Este dificil sa facem un bilant al reflectiei teologico-morale poste- rioare conciliului din lipsa unei perspective suficiente pentru o analiza obiectiva Totusi, au fost semnale deosebite marcate de diferite com- pendii de studii izolate, dictionare, enciclopedii, opere colective, unde s- a incercat si se incearca in continuare aceasta munca de reinnoire Este interesant faptul ca enciclica Veritatis spendor (1993) subliniaza aceasta opera de reinnoire: "Efortul multor teologi sustinuti de incurajarea conciliului a dat deja roadele sale cu reflectii interesante si utile cu privire la adevarurile de credinta de crezut si de aplicat in viata, prezen- tate in forma corespunzatoare sensibilitatii si interogativelor timpului nostru" (VS, 29) Totusi, aceasta enciclica, publicata la o distanta de 38 de ani de la conciliu, contine si un avertisment determinat de orientarile actuale ale teologiei morale: edificiul moralei se bazeaza pe trei concepte: adevarul, libertatea si binele Enciclica nu face altceva decat explici- teaza aceasta afirmatie prin doua miscari repetate incontinuu: condam- narea deviatiilor si formularea unei orientari corecte pentru viata crestina Enciclica vizeaza mai ales afirmatiile teoretice si practice care exalta libertatea omului, mergand chiar pana la o opozitie fata de adevar in aceasta criza de "libertate" si de "adevar" isi fac simtita prezenta subiectivismul, individualismul, utilitarismul, scepticismul Propunerea morala a papei ioan Paul al ii-lea este un efort pentru mentinerea ordinei morale obiective in fata amenintarilor pe care cultura actuala de marca subiectivista le prezinta, cu tendinte grave ce aduc in omenire un "gol moral" TEOLOGiA MORALa iNTRE VECHi si NOU 33 Aceasta interventie a enciclicii Veritatis splendor este departe de a frana reinnoirea in curs a teologiei morale Magisteriul are misiunea de a tutela si veghea la respectarea adevarului revelat De aceea, aceasta enciclica trebuie citita cu responsabilitate fidela de catre crestini si teologi, ea vrea sa tempereze exagerarile si, in acelasi timp, sa reinvi- oreze orientarea sanatoasa a moralei in spiritul cerut de conciliu8 3 Liniile caracteristice ale noului model de teologie morala Vreau sa indic pe scurt cateva dintre liniile caracteristice ale teolo- giei morale, prezentata in spiritul voit de Conciliul al ii-lea Vatican: Morala cazuistica vedea aplicarea legii la diferite cazuri si impre- jurari; noul model de morala situeaza persoana in centrul sistemului etic Omul este "subiectul" moralei si omul este obiectul evaluarii etice Aceasta configurare personalista a moralei concorda cu viziunea biblica si cu mentalitatea omului de astazi Pentru Biblie, comportamentul moral are loc in raportul interpersonal; este persoana (omul) care actioneaza in dialog cu alta persoana (Dumnezeu) Conciliul al ii-lea din Vatican a facut proprie aceasta orientare si a aplicat-o la morala conjugala (cf GS 51) Pornind de la orientarea personalista a moralei, dobandesc o importanta deosebita categoriile etice de optiune fundamentala si de atitudine in fata hegemoniei actelor din morala cazuistica Studiile asupraoptiunii fundamentale au pus in evidenta importanta cate- gorica a acestei structuri antropologice pentru a exprima responsa- bilitatea morala Teologia post-tridentina a suferit un proces de "inchidere" intr-un ghetou; totul era limitat la viata ecleziala Morala actuala vrea sa traiasca intr-o viata de dialog, de deschidere, de convietuire Acest dialog se realizeaza la diferite nivele: a) Dialog cu intregul complex al stiintelor teologice: teologia morala, desi isi pastreaza independenta ca disciplina, trebuie sa fie in dialog cu exegeza, istoria Bisericii, teologia sistematica si cu celelalte discipline ale stiintelor teologice: sociologia, psihologia, alte sisteme morale necatolice Morala actuala cauta sa raspunda exigentelor unei omeniri pe cale de secularizare Teologia morala trebuie sa dea o noua semni- ficatie problemelor de baza ale eticii crestine: ce inseamna vointa lui Dumnezeu, pe ce se bazeaza morala crestina; care este relatia intre credinta si Cristos si comportamentul moral al crestinului; care sunt modurile si caile de interventie ale Bisericii in problemele acestei lumi b) Pentru multe motive, teologia morala post-tridentina s-a menti- nut pe planul eticii individuale Morala actuala cauta sa depaseasca aceasta viziune individualista: "Transformarile profunde si rapide ale lucrurilor cer cu insistenta ca nimeni sa nu ramana in inertia sa si sa 8 Cf M ViDAL, La proposta morale di Giovanni Paolo ii Commentario teologico- morale della encicilica Veritatis splendor, Bologna 1994 DiALOG TEOLOGiC 11(2003)34 fie indulgent cu o etica pur individualista"(GS 30) Este practic vorba de o deprivatizare a teologiei morale care corespunde acestei tendinte prezente in tot domeniul teologiei in general Plecand de la aceasta perspectiva, morala reinnoita trebuie sa aiba: - o tonalitate mai comunitara (cf GS 30); - capacitatea de a rezolva problemele morale cu o noua orientare mai comunitara si sociala (cf LG 1) [in fata dispretului fata de legile si normele sociale, evaziunea sub toate formele, normele de igiena si circulatie, problema datoriilor fata de societate etc ]; - deschiderea fata de problemele noi, in raport cu viata sociala si comunitara 4 Situatia reinnoirii moralei in Seminarul din iasi Cum s-a produs aceasta trecere de la "vechi" la "nou" in Seminarul din iasi? Trebuie spus ca documentele conciliului au patruns destul de tarziu la noi si desi aveam documentele la un moment dat, nu era o legatura cu reflectia teologica pe plan international, pentru a vedea cum se pun in practica diferitele directive la conciliului De aceea, pentru mult timp, in Seminarul nostru s-a mers inca pe linia traditionala, pana cand s-au intors primii preoti care au studiat la Roma si aceasta se intampla la o diferenta de 15 ani de la inceperea conciliului Preasfin- titul ioan Robu a fost primul care, studiind teologia morala la Roma, a adus prima adiere de schimbare in metoda prezentarii si predarii teologiei morale in lumina conciliului Nu a fost usor, deoarece lipsea literatura de specialitate, nu existau studii sistematice propriu-zise, ca, de altfel, la toate disciplinele teologice; a fost destul de grea trecerea de la Noldin, autorul dupa care au studiat multe generatii de preoti in acest Seminar, la noua forma de prezentare a teologiei morale, multi spuneau "dupa B Haring", desi nu s-a predat niciodata dupa manua- lele acestui autor Primele incercari au fost lucrarile monografice cu care s-au acoperit problemele ramase descoperite din vechiul manual: problema casato- riei, a virtutilor teologale si cardinale, a spovezii Se simtea totusi nevoia unui manual care sa prezinte toate proble- mele de morala, asemenea vechilor manuale Prima incercare a fost traducerea si fixarea ca manual de baza pentru Teologia morala a celor trei volume ale lui A Gunther - Chemare si raspuns intre timp au aparut si alte incercari de manuale elaborate in spiritul Conciliului al ii-lea Vatican - cu limite si uneori exagerari - si pe baza lor s-a incercat alcatuirea tratatelor unitare de morala, care sa acopere toata aria de probleme, ceruta si de Ratio studiorum S-a reusit sa se faca un salt de la "vechi" la "nou"? intr-o logica de continuitate (discontinuitate), Conciliul al ii-lea din Vatican incheie o traditie si deschide alta; incheie traditia asa-zisa a moralei manualelor, care, din secolul al XVi-lea, a ajuns fara intreru- pere in timpurile noastre TEOLOGiA MORALa iNTRE VECHi si NOU 35 Ca urmare a interventiei conciliului, incetul cu incetul, teologia morala ca disciplina teologica s-a reinnoit profund Trebuie sa recu- noastem ca este meritul multor teologi moralisti care s-au angajat sa prezinte o morala mai corespunzatoare sensibilitatii si intrebarilor oame- nilor din timpurile noastre; o morala categoric teologica, o morala a credintei si in acelasi timp a ratiunii Noi vorbim la distanta de 40 de ani de la Conciliul al ii-lea din Vatican intre timp, in seminarii si in universitatile pontificale si in scolile de formare teologica, manualele traditionale au disparut, gasim manuale noi, care sunt rodul muncii si angajarii unor teologi moralisti care au luat in serios recomandarea Conciliului al ii-lea din Vatican, care cerea o expunere mai teologica a moralei, astfel incat sa raspunda, pe baza evangheliei, la problema etica a timpurilor noastre 